APSTIPRINU:\_\_\_\_\_\_\_\_\_\_\_\_\_\_\_\_\_\_\_\_

Viļānu Sporta skolas

 direktors A.Šlapakovs

**Atklātais čempionāts FLORBOLĀ**

**NOLIKUMS**

**Mērķis:**

1. Veicināt Viļānu iedzīvotāju interesi par sporta aktivitātēm.
2. Popularizēt florbolu iedzīvotāju vidū.
3. Noskaidrot labākās komandas florbolā.

**Laiks un vieta:**

Sacensības notiks 2022. gada 04. maijā **Viļānu vidusskolas sporta zālē.** Sacensību sākums plkst.10:00.

**Sacensību vadība**:

Sacensības organizē Viļānu Sporta skola. Galvenais tiesnesis Aleksejs Šlapakovs.

**Sacensību dalībnieki:**

Sacensībās piedalās 2007. gadā dzimušie un vecāki. Katra komanda var pieteikt ne vairāk kā 5 spēlētājus (3 laukuma spēlētāji + 1 vārtsargs), spēlētāju maiņas neierobežotas. Pieteiktais spēlētājs drīkst spēlēt tikai vienā komandā. Spēlē ar savu inventāru.

***Katrs sacensību dalībnieks personīgi uzņemas atbildību par savu veselības stāvokli un spējām piedalīties sacensībās!***

***Sacensību laikā uzņemtās fotogrāfijas sacensību organizatori drīkst izmantot Sporta skolas vajadzībām.***

**Sacensību norise:**

Sacensību sistēma un spēļu laiks tiks noteikts pirms spēļu izlozes, atkarībā no komandu skaita. Uzvara – 3 punkti, neizšķirts – 1 punkti, zaudējums – 0 punkts. Uzvar komanda, kurai vairāk punktu, ja punktu summa vienāda, tad skatās:

1. savstarpējās spēles,
2. vārtu starpību,
3. vairāk gūto vārtu.

**Izdevumi:**

Sacensību organizēšanas un apbalvošanas izdevumus sedz Viļānu Sporta skola.

**Apbalvošana:**

1.-3. vietu ieguvējus apbalvo ar medaļām un kausu. Labākais spēlētājs saņem balvu.

**Pieteikumi:**

Komandas jāpiesaka iepriekš līdz 03. maijam plkst. 17:00 pa tālruni 28646365 Aleksejam Šlapakovam. Pieteikumā sacensību dienā jānorāda komandas nosaukums, dalībnieku vārds, uzvārds, dzimšanas gads un tās pārstāvja kontakttelefons.